พระราชบัญญัติแก้ไขเพิ่มเติมประมวลรัษฎากร (ฉบับที่ 9) พ.ศ. 2495พระราชบัญญัติ แก้ไขเพิ่มเติมประมวลรัษฎากร (ฉบับที่ ๙) พ.ศ. ๒๔๙๕ภูมิพลอดุลยเดช ป.ร. ให้ไว้ ณ วันที่ ๘ มีนาคม พ.ศ. ๒๔๙๕ เป็นปีที่ ๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมประมวลรัษฎากร จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติแก้ไขเพิ่มเติมประมวลรัษฎากร (ฉบับที่ ๙) พ.ศ. ๒๔๙๕"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษา และให้ใช้สำหรับการจัดเก็บภาษีบำรุงท้องที่ประจำปี ๒๔๙๕ เป็นต้นไปมาตรา 3 มาตรา ๓ ให้ยกเลิกความในลักษณะ ๓ แห่งประมวลรัษฎากร และให้ใช้ความต่อไปนี้แทน "ลักษณะ ๓ ภาษีบำรุงท้องที่ มาตรา ๑๔๔ การเรียกเก็บภาษีบำรุงท้องที่ซึ่งได้บัญญัติไว้ในลักษณะนี้ ให้อยู่ในอำนาจหน้าที่ และการควบคุมของกรมสรรพากร มาตรา ๑๔๕ ในลักษณะนี้เว้นแต่ข้อความจะแสดงให้เห็นเป็นอย่างอื่น "ที่ดิน"มาตรา 3 หมายความตลอดถึง ทางน้ำ บ่อน้ำ สระน้ำ "เจ้าพนักงานสำรวจ" หมายความว่า เจ้าพนักงานซึ่งรัฐมนตรีแต่งตั้ง มาตรา ๑๔๖ ภาษีบำรุงท้องที่ที่เก็บมาได้นั้น เมื่อได้หักค่าใช้จ่ายตามที่กำหนดไว้ในกฎกระทรวงออกแล้ว ให้นำส่งเป็นเงินผลประโยชน์รายได้ของแผ่นดิน แต่ให้กันไว้ต่างหากเพื่อใช้จ่ายในการบำรุงท้องที่โดยเฉพาะมาตรา 3 มาตรา ๑๔๗ เงินผลประโยชน์แผ่นดินตามความในมาตรา ๑๔๖ นั้น ให้จ่ายบำรุงท้องที่ตามโครงการที่รัฐมนตรีว่าการกระทรวงมหาดไทยกับรัฐมนตรีว่าการกระทรวงการคลังจะได้กำหนดขึ้นไว้ด้วยความเห็นชอบของคณะรัฐมนตรีเป็นปี ๆ ไป มาตรา ๑๔๘ นอกจากที่กฎหมายนี้ได้ระบุยกเว้นไว้แล้วบุคคลใดมีกรรมสิทธิ์ในที่ดินมาตรา 3 หรือครอบครองอยู่ในที่ดินซึ่งไม่เป็นกรรมสิทธิ์ของเอกชนใด บุคคลนั้นมีหน้าที่ต้องเสียเงินภาษีบำรุงท้องที่ปีละครั้งสำหรับที่ดินแปลงนั้น ตามบัญชีอัตราภาษีบำรุงท้องที่ท้ายลักษณะนี้ มาตรา ๑๔๙ ที่ดินซึ่งใช้เป็นที่อยู่อาศัยของตนเองหรือใช้เป็นที่ปลูกพืชผักสวนครัวตามควรแก่อัตภาพมาตรา 3 หรือใช้เป็นคอกสัตว์ที่เลี้ยงไว้เอง ให้ยกเว้นไม่ต้องเสียภาษีบำรุงท้องที่ตามเกณฑ์ดังนี้ (ก) ถ้าเป็นที่ดินนอกเขตเทศบาลให้ยกเว้นไม่เกินห้าไร่ (ข) ถ้าเป็นที่ดินในเขตเทศบาลให้ยกเว้นไม่เกินหนึ่งไร่ ในกรณีที่บุคคลคนเดียวมีที่ดินหลายแห่ง ให้หักให้เฉพาะที่เกี่ยวกับที่ดินซึ่งได้อยู่อาศัยในปีสำรวจปีหนึ่ง ๆมาตรา 3 แต่แห่งเดียว ในกรณีที่บุคคลหลายคนมีกรรมสิทธิ์ร่วมกันหรือครอบครองร่วมกันในที่ดินแห่งเดียวกัน ให้ได้รับยกเว้นร่วมกันไม่เกินอัตราที่กำหนดไว้ข้างต้น ในกรณีที่บุคคลหลายคนมีกรรมสิทธิ์ร่วมกัน หรือครอบครองร่วมกันในที่ดินหลายแห่ง ให้นำบทบัญญัติในวรรคก่อน ๆ มาใช้บังคับโดยอนุโลม มาตรา ๑๕๐ ที่ดินดังต่อไปนี้มาตรา 3 ให้ยกเว้นไม่ต้องเสียภาษีบำรุงท้องที่ (๑) พระราชวังอันเป็นส่วนสาธารณสมบัติของแผ่นดิน (๒) สาธารณสมบัติของแผ่นดินและที่ดินของรัฐบาล ซึ่งใช้ในกิจการของรัฐบาลหรือสาธารณะโดยมิได้หาผลประโยชน์ (๓) ที่ดินของเทศบาล ซึ่งใช้ในกิจการของเทศบาลหรือสาธารณะโดยมิได้หาผลประโยชน์ (๔) ที่ดินที่ใช้เฉพาะการพยาบาลสาธารณะมาตรา 3 การศึกษาหรือการกุศลสาธารณะ (๕) ที่ดินที่ใช้เฉพาะในศาสนกิจศาสนาใดศาสนาหนึ่ง หรือพระอารามหรือสำนักสงฆ์ หรือที่ธรณีสงฆ์ หรือสถานวัดบาดหลวง สถานพักสอนศาสนา หรือที่ศาลเจ้า (๖) สุสาน และฌาปนสถาน (๗) ที่ดินทางรถไฟ การประปา การไฟฟ้า หรือท่าเรือของรัฐ (๘) ที่ดินซึ่งรัฐมนตรีออกกฎกระทรวงยกเว้น มาตรา ๑๕๑มาตรา 3 ให้ผู้ว่าราชการจังหวัดตั้งกรรมการพิจารณาตีราคาปานกลางของที่ดินในตำบลหนึ่ง ๆ ประกอบด้วยบุคคลในท้องที่นั้น ดังต่อไปนี้ (๑) ในกรณีที่ดินในเขตเทศบาล ให้มีสรรพากรจังหวัดหรือผู้แทนหนึ่ง นายอำเภอหนึ่ง และเทศมนตรีหรือผู้แทนหนึ่ง รวมเป็นสามคน (๒) ในกรณีที่ดินนอกเขตเทศบาล ให้มีสรรพากรจังหวัดหรือผู้แทนหนึ่งมาตรา 3 นายอำเภอหนึ่ง และกำนันหนึ่ง รวมเป็นสามคน ถ้าราคาที่ดินในเขตนั้นแตกต่างกันมา ก็ให้กำหนดเขตเป็นหน่วย ๆ ภายในตำบลนั้น เพื่อประโยชน์แก่การตีราคาปานกลางให้เที่ยงธรรม มาตรา ๑๕๒ ในการตีราคาปานกลางของที่ดินนั้น โดยปกติให้นำเอาราคาที่ดินในตำบลหรือหน่วยนั้น ๆ ที่ซื้อขายกันครั้งสุดท้ายไม่น้อยกว่าสามรายมาตรา 3 ในระยะเวลาไม่เกินหนึ่งปีก่อนวันตีราคา มาคำนวณถัวเฉลี่ยถือเป็นราคาปานกลาง ในกรณีที่ไม่มีการซื้อขายดังกล่าวข้างต้น การตีราคาปานกลางของที่ดิน ให้นำเอาราคาที่ดินของตำบลหรือหน่วยที่ใกล้เคียง ซึ่งมีสภาพและทำเลที่ดินคล้ายคลึงกันมาคำนวณถือเป็นราคาปานกลาง มาตรา ๑๕๓ การตีราคาปานกลางนั้นมิให้คำนวณราคาโรงเรือนมาตรา 3 สิ่งปลูกสร้าง หรือสิ่งเพาะปลูกเข้าด้วย มาตรา ๑๕๔ เมื่อคณะกรรมการตีราคาปานกลางแล้ว ให้เสนอการตีราคาปานกลางนั้นต่อผู้ว่าราชการจังหวัด และให้ผู้ว่าราชการจังหวัดประกาศราคาปานกลางของที่ดินนั้นไว้ ณ ศาลากลางจังหวัด ที่ว่าการอำเภอ และที่ตำบลนั้น ๆมาตรา 3 ถ้าผู้เสียภาษีไม่เห็นพ้องด้วยกับราคาปานกลางที่คณะกรรมการได้ตีไว้และประสงค์จะคัดค้านการตีราคานั้น ให้นำบทบัญญัติหมวด ๒ ส่วนที่ ๒ ว่าด้วยการอุทธรณ์มาใช้บังคับโดยอนุโลม เว้นแต่กำหนดซึ่งจะยื่นคำร้องคัดค้านนั้นให้ทำได้ภายในกำหนดสามสิบวัน มาตรา ๑๕๕ การตีราคาปานกลางของที่ดินคราวหนึ่ง ๆมาตรา 3 ให้ใช้ได้ไม่เกินสามปี ถ้าภายในสามปี นับแต่วันประกาศของผู้ว่าราชการจังหวัดมีเหตุแสดงว่า ราคาที่ดินได้เปลี่ยนแปลงไปมาก ผู้มีส่วนได้เสียอาจร้องขอให้ผู้ว่าราชการจังหวัดตีราคาใหม่ได้ตามที่เป็นการสมควร หรือถ้าผู้ว่าราชการจังหวัดเห็นสมควรตีราคาเสียใหม่เองก็ให้พึงทำได้ ทั้งนี้มาตรา 3 โดยอนุโลมปฏิบัติตามความในมาตรา ๑๕๒ มาตรา ๑๕๓ และมาตรา ๑๕๔ ถ้ามีการตีราคาปานกลางใหม่ ให้การตีราคาใหม่นั้นมีผลใช้ได้ตั้งแต่ปีถัดไปนั้นเป็นต้นไป มาตรา ๑๕๖ การสำรวจรังวัดพื้นที่ดินและการแจ้งให้ผู้ต้องเสียภาษีบำรุงท้องที่มาเสียเงิน ให้ปฏิบัติตามที่กำหนดไว้ในกฎกระทรวง มาตรา ๑๕๗ ในการสำรวจรังวัดพื้นที่ดินมาตรา 3 ให้ผู้ต้องเสียภาษีบำรุงท้องที่ชี้เขตบอกจำนวนพื้นที่ดิน และให้ความสะดวกแก่เจ้าพนักงานตามสมควร มาตรา ๑๕๘ ผู้ใดไม่ชี้เขตหรือไม่ยอมบอกจำนวนพื้นที่ดินหรือชี้เขตหรือบอกจำนวนพื้นที่ดินขาดจากจำนวนที่เป็นจริง เจ้าพนักงานสำรวจอาจสำรวจเอาเองตามที่รู้เห็นว่าถูกต้อง มาตรา ๑๕๙ ที่ดินซึ่งใช้ในการเพาะปลูกพืชมาตรา 3 ถ้าการเพาะปลูกพืชในบริเวณนั้นเสียหายมากผิดปกติ หรือทำไม่ได้ด้วยเหตุอันพ้นวิสัยที่จะป้องกันได้โดยทั่วไป ให้ผู้ว่าราชการจังหวัดมีอำนาจพิจารณายกเว้นหรือลดหย่อนได้ตามสมควร มาตรา ๑๖๐ ที่ดินของเจ้าของเดียวและมีเขตติดต่อกันซึ่งถ้าคิดภาษีบำรุงท้องที่ตามที่อัตราเต็มจำนวนเป็นเงินเกินกว่าหนึ่งบาทมาตรา 3 แม้จะได้รับการลดหย่อนตามมาตรา ๑๕๙ ก็ต้องเสียภาษีบำรุงท้องที่อย่างต่ำปีละหนึ่งบาท มาตรา ๑๖๑ ให้ผู้ต้องเสียภาษีบำรุงท้องที่เสียเงินนั้นภายในสามสิบวันนับแต่วันแจ้งให้เสียเงินตามที่กำหนดไว้ในกฎกระทรวง ในการนี้ให้นำมาตรา ๑๑ มาใช้บังคับโดยอนุโลม มาตรา ๑๖๒มาตรา 3 เมื่อกรรมสิทธิหรือสิทธิ์ครอบครองของผู้ต้องเสียภาษีบำรุงท้องที่ได้โอนตกไปยังบุคคลอื่นโดยเหตุใด ๆ ก็ตาม ให้ผู้รับโอนมีหน้าที่ร่วมกันในการเสียภาษีบำรุงท้องที่ มาตรา ๑๖๓ ผู้ใดจงใจไม่ยอมชี้เขต หรือไม่บอกจำนวนพื้นที่ดิน หรือจงใจชี้เขต หรือบอกจำนวนพื้นที่ดินขาดจากจำนวนที่เป็นจริงมาตรา 3 หรือขัดขวางเจ้าพนักงานสำรวจ หรือไม่ปฏิบัติตามที่กำหนดไว้ในกฎกระทรวงที่ออกโดยอาศัยอำนาจตามความในมาตรา ๑๕๖ ผู้นั้นมีความผิด ต้องระวางโทษปรับไม่เกินหนึ่งพันบาท มาตรา ๑๖๔ ภาษีบำรุงท้องที่ซึ่งต้องเสียตามลักษณะนี้ ถ้ามิได้เสียภายในกำหนด ให้เสียเพิ่มอีกร้อยละสิบของเงินที่ค้างอยู่มาตรา 3 เงินเพิ่มนี้ให้ถือเป็นเงินภาษี เพื่อให้ได้รับเงินค้างดังกล่าวนี้ ให้นำบทบัญญัติมาตรา ๘ มาตรา ๑๒ มาใช้บังคับโดยอนุโลม"มาตรา 4 มาตรา ๔ บรรดาบทบัญญัติแห่งประมวลรัษฎากรที่ยกเลิกโดยพระราชบัญญัตินี้ให้ใช้บังคับใช้ได้ในการปฏิบัติจัดเก็บเงินช่วยบำรุงท้องที่ที่ค้างอยู่ หรือที่พึงชำระก่อนวันใช้บังคับบทบัญญัติแห่งพระราชบัญญัตินี้มาตรา 5 มาตรา ๕ ให้รัฐมนตรีว่าการกระทรวงการคลังรักษาการตามพระราชบัญญัตินี้ผู้รับสนองพระบรมราชโองการ จอมพล ป. พิบูลสงคราม นายกรัฐมนตรีบัญชีอัตราภาษีบำรุงท้องที่ ก. ที่ดินนอกเขตเทศบาล ลำดับเลข รายการ คิดตามราคาปานกลาง ของที่ดินในอัตรา หมายเหตุ ๑ มีไม่เกิน ๕๐ ไร่ ร้อยละ ๐.๕๐ บาท แต่ไม่ต่ำกว่าไร่ละ ๑ บาท และไม่เกินกว่าไร่ละ ๖๐ บาท เฉพาะที่ดินซึ่งเจ้าของใช้ประกอบกสิกรรมเองให้เสียไม่เกินกว่าไร่ละ ๔๐ บาท ๒ มีเกิน ๕๐ ไร่ แต่ไม่เกิน ๕๐๐ไร่ ร้อยละ ๑.๐๐ บาท (เฉพาะส่วนที่เกิน ๕๐ ไร่) แต่ไม่ต่ำกว่าไร่ละ ๒ บาท และไม่เกินกว่าไร่ละ ๑๐๐ บาท เฉพาะที่ดินซึ่งเจ้าของใช้ประกอบกสิกรรมเองให้เสียไม่เกินไร่ละ ๕๐ บาท ๓ มีเกิน ๕๐๐ ไร่ขึ้นไป ร้อยละ ๒.๐๐ บาท (เฉพาะส่วนที่เกิน ๕๐๐ ไร่ แต่ไม่ต่ำกว่าไร่ละ ๕ บาท ข. ที่ดินในเขตเทศบาล ลำดับเลข รายการคิดตามราคาปานกลาง ของที่ดินในอัตรา หมายเหตุ ๑ มีไม่เกิน ๑ ไร่ ร้อยละ ๐.๕๐ บาท แต่ไม่ต่ำกว่าไร่ละ ๒ บาท และไม่เกินกว่าไร่ละ ๑๐๐ บาท เฉพาะที่ดินซึ่งเจ้าของใช้ประกอบกสิกรรมเองก่อนวันใช้พระราชบัญญัตินี้ ให้เสียไม่เกินไร่ละ ๕๐ บาท ๒ มีเกิน ๑ ไร่ แต่ไม่เกิน ๑๐ ไร่ ร้อยละ ๐.๗๕ บาท (เฉพาะส่วนที่เกิน ๑ ไร่)แต่ไม่ต่ำกว่าไร่ละ ๔ บาท และไม่เกินกว่าไร่ละ ๒๐๐ บาท เฉพาะที่ดินซึ่งเจ้าของใช้ประกอบกสิกรรมเองก่อนวันใช้พระราชบัญญัตินี้ ให้เสียไม่เกินกว่าไร่ละ ๑๐๐ บาท ๓ มีเกิน ๑๐ ไร่ แต่ไม่เกิน ๒๐ ไร่ ร้อยละ ๑.๐๐ บาท (เฉพาะส่วนที่เกิน ๑๐ ไร่) แต่ไม่ต่ำกว่าไร่ละ ๑๐ บาท และไม่เกินกว่าไร่ละ ๓๐๐ บาท ๔ มีเกิน ๒๐ไร่ขึ้นไป ร้อยละ ๒.๐๐ บาท (เฉพาะส่วนที่เกิน ๒๐ ไร่) แต่ไม่ต่ำกว่าไร่ละ ๒๐ บาท และไม่เกินกว่าไร่ละ ๕๐๐ บาท หมายเหตุ ๑. ที่ดินต้องเสียภาษีบำรุงท้องที่ เศษของไร่ให้คิดในอัตราลดลงตามส่วน ๒. เศษของ ๑ ตารางวาให้ปัดขึ้นเป็น ๑ ตารางวา ๓. เศษของ ๕ สตางค์ ให้ปัดทิ้ง